《送玉庭上人住持南华》
明代·彭谊

南华金刹倚穷苍，曾是卢师旧道场。千载有僧来礼法，一溪流水自生香。

宝花台右荒秋雨，锡杖潭空印夕阳。莫道菩提消息远，孙枝今喜见芬芳。

作者简介：（?—1497）广东东莞人，字景宜。好古，通律历、占象、水利、兵法诸学。正统举人。授工部司务。成化初，累官至右副都御史巡抚辽东，设法禁镇守中官横征，并请罢开黑山金场。镇辽八年，军令振肃。